ਸਿਰਲੇਖ: ਪਾਕਿਸਤਾਨ: 6 ਸਾਲਾ ਜੈਨਬ ਦੇ ਪਿਤਾ ਸਾਹਮਣੇ ਬਲਾਤਕਾਰੀ ਨੂੰ ਟੰਗਿਆ ਫਾਹੇ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
24 ਸਾਲ ਦੇ ਇਮਰਾਨ ਅਲੀ ਨੂੰ ਬਲਾਤਕਾਰ ਅਤੇ ਕਤਲ ਦੀ ਦੋਸ਼ੀ ਕਰਾਰ ਦਿੱਤਾ ਗਿਆ ਸੀ

ਇਸ ਨੂੰ ਲੈ ਕੇ ਪਾਕਿਸਤਾਨ ਦੇ ਸੋਸ਼ਲ ਮੀਡੀਆ ਵਿੱਚ ਕਾਫੀ ਚਰਚਾ ਹੋ ਰਹੀ ਹੈ। ਜਨਵਰੀ 'ਚ ਜਦੋਂ ਇਹ ਮਾਮਲਾ ਸਾਹਮਣੇ ਆਇਆ ਸੀ ਤਾਂ ਇਸ ਨੂੰ ਪਾਕਿਸਤਾਨ ਦਾ 'ਰੇਅਰਸਟ ਆਫ ਦਿ ਰੇਅਰ' ਕੇਸ ਐਲਾਨ ਕੀਤਾ ਗਿਆ ਸੀ। 

24 ਸਾਲ ਦੇ ਇਮਰਾਨ ਅਲੀ ਜਿਨ੍ਹਾਂ ਨੇ 6 ਸਾਲ ਦੀ ਬੱਚੀ ਜ਼ੈਨਬ ਅੰਸਾਰੀ ਦੇ ਬਲਾਤਕਾਰ ਦੇ ਇਲਜ਼ਾਮ ਵਿੱਚ ਗ੍ਰਿਫ਼ਤਾਰ ਕੀਤਾ ਗਿਆ ਸੀ, ਉਸ ਨੂੰ ਬੁੱਧਵਾਰ ਸਵੇਰੇ ਫਾਂਸੀ ਦੇ ਦਿੱਤੀ ਗਈ। 

ਬਲਾਤਕਾਰ ਤੋਂ ਬਾਅਦ ਜ਼ੈਨਬ ਅੰਸਾਰੀ ਨੂੰ ਦੋਸ਼ੀ ਨੇ ਪਾਕਿਸਤਾਨ ਦੇ ਕਸੂਰ ਸ਼ਹਿਰ ਦੇ ਇੱਕ ਵੱਡੇ ਕੂੜੇਦਾਨ ਦੇ ਕੋਲ ਸੁੱਟ ਦਿੱਤਾ ਸੀ। 

ਇਸ ਕੇਸ ਤੋਂ ਬਾਅਦ ਪਾਕਿਸਤਾਨ ਦੇ ਕਸੂਰ ਸ਼ਹਿਰ ਵਿੱਚ ਬੱਚਿਆਂ ਦੇ ਖ਼ਿਲਾਫ਼ ਹੋਏ ਜਿਨਸੀ ਸੋਸ਼ਣ ਤੋਂ ਨਾਰਾਜ਼ ਲੋਕਾਂ ਨੇ ਵੱਡੇ ਪੱਧਰ 'ਤੇ ਪ੍ਰਦਰਸ਼ਨ ਕੀਤੇ ਸਨ। 

ਇਹ ਵੀ ਪੜ੍ਹੋ:

ਬੁੱਧਵਾਰ ਸਵੇਰੇ ਜਦੋਂ ਲਾਹੌਰ ਵਿੱਚ ਕੋਟ ਲਖਪਤ ਜੇਲ੍ਹ ਵਿੱਚ ਇਮਰਾਨ ਅਲੀ ਨੂੰ ਫਾਂਸੀ ਦਿੱਤੀ ਗਈ ਤਾਂ ਉਸ ਵੇਲੇ ਜ਼ੈਨਬ ਦੇ ਪਿਤਾ ਅਮੀਨ ਅੰਸਾਰੀ ਜ਼ਿਲ੍ਹਾ ਮਜਿਸਟ੍ਰੈਟ ਦੇ ਨਾਲ ਉੱਥੇ ਹੀ ਖੜੇ ਸਨ। 

ਫਾਂਸੀ ਹੋਣ ਤੋਂ ਬਾਅਦ ਅਮੀਨ ਅੰਸਾਰੀ ਨੇ ਕਿਹਾ, "ਮੈਂ ਇਸ ਅੰਜ਼ਾਮ ਤੋਂ ਸੰਤੁਸ਼ਟ ਹਾਂ ਅਤੇ ਮੈਨੂੰ ਖੁਸ਼ੀ ਹੈ ਕਿ ਮੈਂ ਇਸ ਸ਼ਖ਼ਸ ਦਾ ਅੰਤ ਆਪਣੀਆਂ ਅੱਖਾਂ ਨਾਲ ਦੇਖਿਆ।"

ਇਸ ਘਟਨਾ ਨਾਲ ਪਾਕਿਸਤਾਨ ਵਿੱਚ ਗੁੱਸੇ ਦੀ ਲਹਿਰ ਦੌੜ ਗਈ ਸੀ। (ਸੰਕੇਤਕ ਤਸਵੀਰ)

ਇਮਰਾਨ ਅਲੀ 'ਤੇ ਜ਼ੈਨਬ ਤੋਂ ਇਲਾਵਾ 6 ਹੋਰ ਬੱਚੀਆਂ ਦੇ ਨਾਲ ਵੀ ਉਹੀ ਦਰਿੰਦਗੀ ਕਰਨ ਦਾ ਇਲਜ਼ਾਮ ਲੱਗਾ ਸੀ ਅਤੇ ਉਹ ਉਨ੍ਹਾਂ ਮਾਮਲਿਆਂ ਵਿੱਚ ਵੀ  ਦੋਸ਼ੀ ਕਰਾਰ ਦਿੱਤਾ ਗਿਆ ਸੀ। 

ਅਮੀਨ ਅੰਸਾਰੀ ਨੇ ਰੋਂਦਿਆਂ ਹੋਇਆ ਸਥਾਨਕ ਪੱਤਰਕਾਰਾਂ ਨੂੰ ਕਿਹਾ ਕਿ ਉਨ੍ਹਾਂ ਦੀ ਬੇਟੀ ਦੇ ਨਾਲ ਜੇਕਰ ਇਹ ਸਭ ਨਹੀਂ ਹੁੰਦਾ ਤਾਂ ਉਨ੍ਹਾਂ ਬੇਟੀ ਹੁਣ 7 ਸਾਲ ਦੋ ਮਹੀਨੇ ਦੀ ਹੁੰਦੀ। 

ਉਨ੍ਹਾਂ ਨੇ ਨਿਰਾਸ਼ਾ ਜ਼ਾਹਿਰ ਕਰਦਿਆਂ ਹੋਇਆਂ ਕਿਹਾ, "ਇਸ ਫਾਂਸੀ ਨੂੰ ਟੀਵੀ 'ਤੇ ਵੀ ਪ੍ਰਸਾਰਿਤ ਕੀਤਾ ਜਾਣਾ ਚਾਹੀਦਾ ਸੀ। ਇਸ ਨਾਲ ਵੱਡਾ ਸੰਦੇਸ਼ ਜਾਂਦਾ ਪਰ ਅਜਿਹਾ ਨਹੀਂ ਹੋਇਆ।"

ਅਮੀਨ ਅੰਸਾਰੀ ਨੇ ਲਾਹੌਰ ਹਾਈ ਕੋਰਟ ਵਿੱਚ ਇਹ ਪਟੀਸ਼ਨ ਵੀ ਦਾਇਰ ਕੀਤੀ ਸੀ ਕਿ ਮੁਲਜ਼ਮ ਇਮਰਾਨ ਅਲੀ ਨੂੰ ਚੌਰਾਹੇ 'ਤੇ ਫਾਂਸੀ ਦਿੱਤੀ ਜਾਵੇ। ਅਦਾਲਤ ਨੇ ਉਨ੍ਹਾਂ ਦੀ ਇਸ ਅਪੀਲ ਨੂੰ ਖਾਰਿਜ ਕਰ ਦਿੱਤਾ ਸੀ। 

ਇਹ ਵੀ ਪੜ੍ਹੋ:

ਕੀ ਸੀ ਮਾਮਲਾ?

4 ਜਨਵਰੀ ਨੂੰ ਕੁਰਾਨ ਦੀ ਕਲਾਸ ਵਿੱਚ ਜਾਂਦੇ ਹੋਏ ਜ਼ੈਨਬ ਕਸੂਰ ਤੋਂ ਗਾਇਬ ਹੋ ਗਈ ਸੀ ਅਤੇ ਆਖ਼ਰੀ ਵਾਰ ਉਸ ਨੂੰ ਅਣਜਾਣ ਲੋਕਾਂ ਦੇ ਨਾਲ ਹੱਥ ਫੜੀ ਜਾਂਦੇ ਹੋਏ ਦੇਖਿਆ ਗਿਆ ਸੀ। 

ਇਮਰਾਨ ਦਾ ਡੀਐਨਏ ਨਾ ਸਿਰਫ਼ ਜ਼ੈਨਬ ਦੇ ਬਲਤਾਕਾਰ ਮਾਮਲੇ ਮੈਚ ਹੋਇਆ ਬਲਕਿ ਉਸ ਇਲਾਕੇ 'ਚ ਜਿੰਨੀਆਂ ਵੀ ਬੱਚੀਆਂ ਰੇਪ ਤੇ ਕਤਲ ਹੋਏ ਉਨ੍ਹਾਂ ਨਾਲ ਵੀ ਮੈਚ ਹੋਇਆ।

ਇਸ ਘਟਨਾ ਨਾਲ ਪਾਕਿਸਤਾਨ ਵਿੱਚ ਗੁੱਸੇ ਦੀ ਲਹਿਰ ਦੌੜ ਗਈ ਸੀ। ਲੋਕ ਪੁਲਿਸ ਦੇ ਖ਼ਿਲਾਫ਼ ਸੜਕਾਂ 'ਤੇ ਆ ਗਏ ਸਨ। ਮੁਜ਼ਾਹਰਿਆਂ ਦੌਰਾਨ ਦੋ ਲੋਕਾਂ ਦੀ ਮੌਤ ਵੀ ਹੋ...